ആകാശ് തില്ലങ്കേരിക്ക് വാഹനാപകടത്തില് പരിക്ക് ആകാശ് തില്ലങ്കേരിക്ക് വാഹനാപകടത്തില് പരിക്ക് പ്രൂഫ് കഴിഞ്ഞതാണ്. ഉപയോഗിക്കണംകൂത്തുപറമ്ബ്: യൂത്ത് കോണ്ഗ്രസ് പ്രവര്ത്തകനായിരുന്ന മട്ടന്നൂരിലെ ഷുഹൈബ് വധക്കേസ് പ്രതി ആകാശ് തില്ലങ്കേരി ഉള്പ്പെടെ നാലുപേര്ക്ക് വാഹനാപകടത്തില് പരിക്ക്. ആകാശും സുഹൃത്തുക്കളും സഞ്ചരിച്ച കാര് ഞായറാഴ്ച പുലര്ച്ച രണ്ടിന് കൂത്തുപറമ്ബിനടുത്ത നീര്വേലിയില് അപകടത്തില് പെടുകയായിരുന്നു. കൂടെയുണ്ടായിരുന്ന മുഴക്കുന്ന് സ്വദേശികളായ അശ്വിന്, അഖില്, ഷിബിന് എന്നിവര്ക്കും പരിക്കേറ്റു. അശ്വിന്, അഖില് എന്നിവരുടെ പരിക്ക് ഗുരുതരമാണ്. നിയന്ത്രണംവിട്ട കാര് റോഡരികില് അടുക്കിെവച്ചിരുന്ന സിമന്റു കട്ടകളില് ഇടിക്കുകയായിരുന്നു. നാലുപേരെയും കണ്ണൂരിലെ സ്വകാര്യ ആശുപത്രിയില് പ്രവേശിപ്പിച്ചിരിക്കയാണ്. അപകടത്തില്പ്പെട്ട കാര് കൂത്തുപറമ്ബ് ഭാഗത്തുനിന്നും മുഴക്കുന്നിലേക്ക് പോവുകയായിരുന്നെന്നാണ് സൂചന. വാഹനം കൂത്തുപറമ്ബ് പൊലീസ് പരിശോധിച്ചു. അപകടത്തില് ദുരൂഹതയുണ്ടോ എന്നതടക്കമുള്ള കാര്യങ്ങള് പൊലീസ് അന്വേഷിച്ചുവരുകയാണ്. കോഴിക്കോട് സ്വര്ണക്കടത്ത് കേസുമായി ബന്ധപ്പെട്ട് ആരോപണമുയര്ന്ന സാഹചര്യത്തില് തന്നെ തള്ളിപ്പറഞ്ഞ ഡി.വൈ.എഫ്.ഐ നേതൃത്വത്തിനെതിരെ മുന്നറിയിപ്പുമായി ആകാശ് രംഗത്തുവന്നിരുന്നു.